open-index/open-wikipedia-markdown huggingface dataset:
Herz-Jesu-Feuer

As Ånzintn va die Herz-Jesu-Fuier af die Perg isch a Prauch in Tiról, der ålle Jåhr in Herz-Jesu-Sunntig (dritter Sunntig nåch Pfingschtn) nåch der Åbntdémmrung wiederhólt wert. Sunnwéntfuier håbm schón in der vórchrischtlichn Zeit zu die Rituale in Jåhreslauf gheart. Nach der Chrischtianisiĕrung sein draus die Johannis-Fuier (24. Juni, Johannes der Taifer) gwórtn.

In Tiról håt’s mit der Verehrung van Herz Jesu a psundre Pewåndtnis: In Jåhr 1796 sein die napoleónischn Truppm in Nórditalien einmarschiĕrt. Sel håt in Tiról Alarmstimmung pewirkt. An Ausschuss va die Låntsténde hat sich in Poazn zu der Peråtung versåmmlt. In der Noat håt der Prälat Sebastian Stöckl in Ausschuss gråtn, sich in Peistånt van géttlichn Herz Jesu zu sichern. Só isch in 1. Juni van sem Jåhr as Gelébnis gmåcht gwórtn, ålle Jåhr nåch der Fronleichnåmsoktav an Feiertig zu håltn. In 3. Juni isch in der Pfårrkirch in Poazn dés Féscht zun erschtn Mål gfeiert gwórtn. Zu der Zeit håt a Måler a pekånnts Herz-Jesu-Pilt gmålt, dés hait nó exischtiĕrt. Die poarische Pesåtzung (1805) håt die Herz-Jesu-Feiern verpótn. Der Andreas Hofer håt as Gelébnis 1809 vór der zweitn Pergislschlåcht afn Prénner wieder gfeiert. Seit 1848 gip’s die Pezeichnung „Tiroler Bund mit dem göttlichen Herzen Jesu“. Sicher isch, dass man 1896, zu der 100-Jåhr-Feier Pergfuier ånzuntn håt, wåhrscheinlich aa schón friaher. Zun Hundertjahrign håt der Josef Seeber as Pundesliad dichtet (Auf zum Schwur Tiroler Land, hebt zum Himmel Herz und Hand ...). Die Johannisfuier sein mit der Zeit va die Herz-Jesu-Fuier verdréngg gwórtn.

Die Herz-Jesu-Feiern sein zu der Zeit va der faschischtischn Herrschåft in Sidtiról unterpróchn gwésn, aa nåchn zweitn Weltkriag. In Poazn isch 1979 as Åphåltn va der Prozessión wieder aufgnummen gwórtn.

In Jåhr 1961 håt as Féscht an politischn Akzént kriagg, weil in der Herz-Jesu-Nåcht der Freiheitskåmpf van „Befreiungsauschuss Südtirol“ (BAS) durch Spréngungen va Hoachspånnungsmåschtn an Gipfl ghåp håt („Fuiernåcht“).

Die (friedlichn) Pergfuier sigg man hait in verschiedne Fórmen: Kraiz, Herz, Ådler, Puachståbm (ålle mit „Lampiónen“ dårgstéllt) óder oanfåch groaße Lågerfuier, oanzeln óder verkéttet. Groaße Fuier sein iber viele Kilometer weit sichtpår. Die Fórmen kénnen pis zu 50 Meter groaß sein unt mehr.

## Zu lésn
* Günther Kapfhammer: *Brauchtum in den Alpenländern.* Callwey, München 1977

## Im Netz
* Herz-Jesu-Feuer auf brauchtumsseiten.de
* Herz-Jesu-Bergfeuer auf boehmpflege-landeck.at
* Informationen zum Herz-Jesu-Fest in Tirol
Rudoifsham-Fümfhaus

**Rudoifsham-Fümfhaus** (aumtlich: **Rudolfsheim-Fünfhaus**) is da 15. Weana Gemeindebeziak und liegt westlich vaum Stodzentrum. Da Beziak liegt aussahoib vom Giatl, dea wos an da Stö vom ehemolign Linawoi aug'legt is. De bekauntastn Bauweake im Beziak san da *Westbaunhof* und de *Weana Stodhalle*.

Rudoifsham-Fümfhaus is aus dena ehemolign Gmeindn vau Rudoifsham, Fümfhaus und Sechshaus büdt wuan, de wos heit no ois Katastralgmeindn bestenga. Neiare Beziaksteule san Nei-Penzing, Nei-Fümfhaus, de Schmöz und s Nibelungenviadl.

## Gschicht

Noch da zweitn Tiaknbelogarung san de Deafa *Fümfhaus* und *Sechshaus* enstaunden. Weidas no *Reindoaf* (scho 1411 gnennt), *Braunhiaschn* (friacha Dreihaus) und Rustnduaf, de wos olle 1863 zua Gemeinde Rudoifsheim zaumagfosst wuan san. De Gmeinde is nochn Kronprinz Rudolf gennt wuan.

1892 san de drei Gmeindn noch Wean eigmeindt wuan. Aus Fümfhaus is da 15. Hieb (domois *Fümfhaus*) wuan, aus Rudoifsham und Sechshaus da 14. Hieb (domois *Rudoifsheim*). De Nazis haum Rudoifsheim und Fümfhaus 1938 zum 15. Beziak vaeinigt.

## Beleg


## Füme

* Bezirksgeschichte Rudolfsheim Fünfhaus. Dokumentarfüm. 45 Minutn. Wean 2007.

## Literatua

* Monika Griebl: *Wien Rudolfsheim-Fünfhaus*. Sutton, Erfurt 2005, ISBN 3-89702-794-1
* Carola Leitner (Hg.): *Rudolfsheim-Fünfhaus: Wiens 15. Bezirk in alten Fotografien*. Ueberreuter, Wean 2008, ISBN 978-3-8000-7335-1

## Im Netz

* Rudoifsham-Fümfhaus (www.wien.gv.at) 
* Beziaksmuseum Rudoifsham-Fümfhaus
*
Fiaker

A **Fiaker** (krowodisch und serbisch *fijaker*, ungarisch *Fiáker*) is a zwaspännige Lohnkutschn. Es wiad oba aa da Kutscha so gnennt.

Voa oim in Wean hom de Fiaker a lange Tradition und san bei Touristen sea beliebt.

## Galerie

File:Wien Stefansdom fiaker DSC02643.JPG|offn
File:Wien Fiaker halbgeoeffnet 20100930a.JPG|hoib gschlossn
File:Wien Fiaker geschlossen Stephansdom 20100930.JPG|gschlossn


## Literatua
* Barthel F. Sinhuber: *Die Fiaker von Wien*. Dachs-Verlagsgesellschaft, Wean 1992, ISBN 3-85058-064-4

## Im Netz

* 
* [''Die Wiener Fiaker''](https://web.archive.org/web/20101021072746/http://www.wien-tourist.info/index.php/Die_Wiener_Fiaker_(1781))
Blunzen

A **Blunzen**, **Blunzn** oda  **Bluadwuascht** (dt.: **Blutwurst**) is a Kochwuascht aus gwiazdn Bluad, Schwartn, Fett oda Speck und weidan Zuatatn.

De Grundmassn vo da Bluadwuascht bstähd za 60–80 % aus voakochda, zakloanada Schweinsschwartn und za 20–40 % aus frischm Bluad.

De Blunzen is de ejdasde bekonnde Wuaschtsoatn iwahapts.

Im iwatrongna Sinn wead "Blunzen" aa ois Schimpfwoat fia unfeamige Weiwaleit vawendd.

A Blunzen ko aa a Boi sei ohne Luft.

## Im Netz
Bissgurrn

Mit **Bissgurrn** oda **Bissgurn** isa streitsüchtigs Weib gmoant.

Im Middloita hod ma schlechts Ross Bissgurn gnennt. Dees Wort hod si im Laff vo da Zeit af grantige Weiwaleit iwatrogn.

Dees Wort kimmt vo "gurre", wo oidhochdeitsch Stutn ghoassn hod und vo Biss wia bissig.

## Beleg
Jackie Jackson

**Sigmund Esco „Jackie“ Jackson** (* 4. Mai 1951 z Gary, Indiana) is a US-amerikanischa Sänga und Musika. Ea is a ehemoligs Mitglied vo de Jackson Five und da ejtaste Bruada vom Michael Jackson, am vo de eafoigreichsten Pop-Musikan vo oin Zeitn.

1973 hod a sei easchts Solo-Oibum aussabrocht. Dees wor owa ned bsondas eafoigreich. Eascht 1989 hod mit *Be the One* an relativ guadn Eafoig ghobt.

## Diskografie
### Oibn
*Jackie Jackson (1973) 
*Be the One (1989, #89 R&B)

### Oanzl
*Stay (1989, #39 R&B) 
*Cruzin (1989, #58 R&B)
*We Know What's Going On (2010)

## Im Netz
*
Rügen

**Rügen** *(lat. *'Rugia*')* is de gresste deitsche Insl. Se liegt an da Ostsee und gheat za Mecklenburg-Vorpommern.

Im Juni 2011 hod de UNESCO an Nationalpark Jasmund auf Rügen zweng sein riesign Buachnbstand mitn Status Wejdnatuaeabe auszeichnet.

## Eadkund
Rügen is da Iwarest vo grossn Plateau aus Kreidekoik, wo bis zua denischn Insl Møn af da andan Seitn vo da Ostsee greicht hod. Dees Plateau is duach tektonische Bewegunga entstandn, wo da Bon vom Meer in d Heh ghom worn is. Zwenga da Vawiddarung san nua no de zwoa Insln mit de charaktaristischn Kreidefejsn iwrigblimm.

## Tourismus
Rügen gheat zua de touristischn Hochbuagn vo Deitschland.


File:Binz (2011-05-21) 03.JPG|Binz
File:Königsstuhl und Viktoria-Sicht.jpg|Nationalpark Jasmund


## Berihmtheitn
* Ernst Moritz Arndt (1769–1860), deitscha Schriftsteja
* Theodor Billroth (1829–1894), oana vo de wichtigstn Chirurgen vom 19. Joarhundat
* Berthold Delbrück (1842–1922), deitscha Sprochwissnschofta

Berihmtheitn mit Bezug zua Insl:
* Gebhard Leberecht von Blücher Fiascht vo Wahlstatt (1742–1819), preissischa Generalfeldmarschall, hod sei Jugend af Gut Venz vabrocht
* Caspar David Friedrich (1774–1850), Mola, wor oft af Rügen z Besuach und hod a berihmts Buidl vom Kreidefejsn gmoid.

## Literatua
* Insula Rugia e.&nbsp;V.: *Rügen-Jahrbuch*
* Hanswilhelm Haefs: *Ortsnamen und Ortsgeschichten auf Rügen mitsamt Hiddensee und Mönchgut*. Norderstedt 2005, ISBN 3-8330-0845-8
* Bernward Wember: *Große Steine auf Rügen: Steinmythos und Megalithkultur. Eine Schatzkammer der Steinzeit*. Reprint-Verlag, Rügen 2007, ISBN 978-3-939915-00-3

## Beleg


## Im Netz

* Offizielle Seite des Tourismusverbands
Samsung Galaxy S II I9100

Dees **Samsung Galaxy S II GT-I9100** (kuaz: **Samsung Galaxy S II**) is a Smartphone vo Samsung mitm Betriebssystem Android. Es is 2011 am *Mobile World Congress* voagstejt woan. Es is des Nochfoigegerät vom Samsung Galaxy S. Im Untaschied zu Apple vafoigt Samsung a Multiprovider-Modell. Om 3. Mai 2012 wurde dees Nochfoigegerät vohm Galaxy S II, dees Samsung Galaxy S III vorgstejt.

## Beleg


## Im Netz

* Samsung Galaxy S II bei samsung.de
* Samsung Galaxy S II bei samsungmobile.com (englisch)
* Testbericht bei chip.de
Giftweata

**Giftweata** (*poison words*) oda **vabotane Weata** san negativ bsetzte Weata oda Sätze, de wo in de Aung vo oana Suachmaschin fia a Netzpresenz unpassend san.

Obszene Weata kena dazua fian, dass a Seitn vo da Suachmaschin ois "Adult" oda "Porno" eigstuft wead. Doduach bsteht de Gfoa, dass de Seitn in vaschiedanan Fuitan hänga bleibt und so vo da Suachmaschin sejtana ozoagt wead. A Giftwoat is owa jeds Woat, des wo dazua fian ko, dass de Seitn im Suachmaschinindex a schlechtare Position kriagt. Dazua ghean a Weata, deo wo da Suachmaschin zoang, dass da Inhoid ned so interessant sei ko (im Sinn vo Informationsweat), wia z. B. "Chat", "Forum" oda "Ebay".

Es gibt koa vabindliche Listn vo Giftweatan. Im Gengsotz zu de Giftweata san Stoppweata hoamlos und fian net zu ana Owestufung.

## Schau aa

* Bayesian poisoning
* Text mining
* Search engine indexing

## Im Netz
* What Are Poison Words? Do They Matter?
Nahum (Buach)

Des **Buach Nahum** (hebr. נחום, *Nachum*) is a Buach vom jüdischn Tanach und vom Oitn Testament in da christlichn Bibel. Des Hauptthema in diesm Buach is de Vakündigung vom Untagong vo Ninive, da Haptstod vom assyrischn Reich, wos im Joar 612 v. Kr. passiat is.
Maleachi (Buach)

Des **Buach Maleachi** (hebr.: מלאכי, *Maleachi*; gr.: *Μαλαχίας*, *Malachias*) is a Buach vom jüdischn Tanach und vom Oitn Testament in da christlichn Bibel und ghert zu de zwöif „kloana“ Prophetn (Zwöifprophetnbuach).
Carl Merz

**Carl Merz**, amtle: **Carl Czell** (* 30. Jenna 1906 in Kronstadt, Simbiagn; † 31. Oktober 1979 in Wean) woa a östareichischer Kabarettist und Schriftstöla.

Da Merz woa Mitglied im „Namenloses Ensemble“, wo aa da Gerhard Bronner, da Helmut Qualtinger, da Peter Wehle, da Georg Kreisler, da Michael Kehlmann u. a. dabei woan.

Mitn Stickl *„[[Der Herr Karl]]“* (gspuid vaum Qualtinger) und mit de *„Travnicek-Dialoge“*, de wos a zauman mitn Qualtinger gschriem hod (gspuid vaum Qualtinger und vaum Bronner) is a in de Gschicht vaum Kabarett eigaunga.

1979 is a unheuboa eakraunkt und hod si söwa umbrocht.

## Weak

* *Eisrevue*, 1959
* *Blattl vorm Mund*, 1959
* *Glasl vorm Aug*, 1960
* *Traumwagen aus zweiter Hand*, 1961
* *[[Der Herr Karl]]*, 1961
* Travnicek-Dialoge
* *Alles gerettet*, 1963
* *Die Hinrichtung*, 1965
* *An der lauen Donau*, 1965
* *Jenseits von Gut und Krankenkasse*, 1967
* *Der Opernnarr*, 1973

## Drehbuachorwatn
* 1953: Franz Schubert – ein Leben in zwei Sätzen 
* 1962: Er kann’s nicht lassen
* 1967: Kurzer Prozess
* 1970: Passion eines Politikers

## Im Netz
* 
* Biographie im Österreichischen Kabarettarchiv
Ijob (Buach)

Des **Buach Ijob** oda **Hiob** (hebr. איוב; gr. Ἰώβ) is a Buach vom jüdischn Tanach und vom Oitn Testament in da christlichn Bibel und ghert zur Weisheitsliteratua. Des Hauptthema vom Buach is des Leid. Dabei setzt si des Buach kritisch mit da Vorstellung auseinand, dass des Leid imma a Straf für de Sündn vo den Menschn is, und sogt stattdessn, dass da Sinn vom Leid a Geheimnis is, des vom menschlichn Vastond net erfasst wern ko.

## Beleg
Paid Inclusion

Unta **Paid Inclusion** wead de bezoite Aufnohm in an Suachindex vo oana Netzseitn in oana Suachmaschin oda am Webkatalog gnennt.

Links ois "Paid Inclusion" san moast ned ois Weabung kennzeichnet und ma muass dafia in da Regl an zeitobhängigen Preis zoin, z. B. a Joaresgebia. Im Undaschied dazua san Sponsorenlinks (Pay per Click, z. B. Google Adwords) moast ois Weabung z eakenna und es wead pro Klick obgrechnet.

De Kritik an da Paid Inclusion is voa oim, dass de Eagebnis vo da Suach duach ekonomische Interessn vazerrt wead.

## Im Netz
* What are PermAds?
Buach der Psalmen

Des **Buach der Psalmen** (hebr. תהלים, *Tehillim*) is a Buach vom jüdischn Tanach und vom Oitn Testament in da christlichn Bibel. Des Buach is a Sammlung vo 150 Liada, de si mit vaschiednen Fragn vo da oittestamentlichn Theologie befassn, dorunta z. B. Dankliada, Klageliada oda Bittpsalmen.

## Beleg


----
Linktausch

A **Linktausch** is de Vaknipfung vo zwoa oda mearan Netzpresenzn. De beteiligtn Netzseitn wean Linkpartna gnennt.

Da Sinn vom Linktausch is de Bsuachsfrequenz vo da oagnan Netzseitn z vasteakn und de Suachmaschinoptimiarung. A Suachmaschin suacht Netzseitn noch Links ob, um festzstejn, wiavui Links auf a Seitn einegenga. Gleichzeitig wead da Linktext mit da Zuiseitn obglicha. Des Prinzip Seitn noch da Linkquantität und -qualität z checkn, nennt ma Linkpopularität.

## Zwoa Oatn

Es gibt voa oim zwoa Oatn vo Linktausch:

;Reziproke Links:
Zwoa Netzseitn san direkt miteinanda valinkt.

;Nedreziproke Links:
Drei oda meara Netzseitn san ringfeamig miteinanda valinkt.

A massnweisa Linktausch (Spam) hod dazua gfiat, dass de Suachmaschina drauf reagiat hom und etz nochschaugn ob a Link "reziprok" oda "nedreziprok" oglegt is. Reziproke Links san ned so vui weat wia nedreziproke. Daduach wead da Lintausch easchweat.

Aa da Linktext wead heit vui steaka beweatet. Deshoib wean a imma meara de Artikelverzeichnis zua Generiarung vo Links eigsetzt. Do wead a Link gengan Inhoid tauscht.
Bareida Festspui

De **Bareida Festspui** oda **Richard-Wagner-Festspui** san a Musi- und Theatafestival z Bareid. Es findd jeds Joa (eppa vom 25.&nbsp;Juli bis 28.&nbsp;August) im Festspuihaus afn Greanan Higl stott, wo vom Richard Wagner und vom Otto Brückwald gschoffa worn is.

## Gschicht

Da Richard Wagner hod si a Theata gwinscht, wo obseits vom Leam vo da Grosstod liegt, ohne de Kompromisse vo am Repertoirebetrieb und wo si voi da Affiarung vo seine Weake konzentriat. Duach sein Mäzen am Kini Ludwig II. und vo seina Feadarin Marie Gräfin vo Schleinitz is dea Wunsch eafit worn. De easchtn Festspui hom am 13.&nbsp;August 1876 ogfangt. De Uraffiarung vom komplettn *Ring des Nibelungen* is dazua gspuit worn.

## Literatua
* 
* 
* 

## Im Netz

* Bareida Festspui
* Festspuiseitn vom Nordbayerischen Kurier
Buach der Sprichwörta

Des **Buach der Sprichwörta** (hebr. משלי, *Mischle*) is a Buach von jüdischn Tanach und vom Oitn Testament in da kristlichn Bibel.

Des Buach is a Sammlung vo Sprichweata, vo dene de meisten traditionell am Kenig Salomo zuagschriem wern.
Mecklenburg-Vorpommern

**Mecklenbuag-Voapomman** (dt.: **Mecklenburg-Vorpommern**) is a Bundesland im Noadostn vo Deitschland.

Entstondn is MV anno 1945 ois Zammschluss vo de Regiona Mecklenbuag und Voapomman. 1952 is's in da DDR in drei Beziake afteid worn. 1990 is's ois Bundesland vo Deitschland nei grindd worn.

MV is a Diafland mid a boar Higln und an Haffa Sään. Mid 14 Nationalparks hod MV meahra wia jeds ondane Bundesland.

## Im Netz

* Landesportoi MV
* Landesbibliografie MV
* 

## Beleg
Diafnvalinkung

Unta **Diafnvalinkung** (**deep linking** oda **deep link**) vasteht ma a Vaknipfung im Internetz, de wo auf a Untaseitn, a Datei, an oanzlnan Artikl oda direkt auf a offans Vazeichnis vaweist. Im Untaschied dazua moant a **Owaflächnvalinkung** (*surface linking*' oda *surface link*') de Vaknipfung mit da Hoamseitn bzw. Hauptseitn vo da Netzpresenz.

De Diafnvalinkung is rechtlich umstrittn, wei beispuisweis duach Hotlinking oanzlne Fotos oda Netzinhoite aussaglest wean kenna, ohne dass a Hiweis aufn Kontext gmocht wead. Bei Netzseitn de wo mit Frames aufbaut san, ko des gonze Design, de Navi, s Impressum und da Copyright-Hiweis duach de Diafnvalinkung vaschwindn. Des ko ma zwoa duach Javascript umgeh, des wead owa oft vanochlässigt.

Duach Session-IDs ko ma Hotlinking untabindn.

Da Bundesgerichtshof hod de Diafnvalinkung grundsätzlich fia zualässi eakleat. Des Umgeh vo Moßnohma zua Zuagriffsbeschränkung, wia z. B. Session-IDs, wead owa ois Urhebarechtsvaletzung gweatet.

## Beleg


## Im Netz
*Jakob Nielsen: ''Deep Linking is Good Linking''
*Thomas Stadler: ''Die Zulässigkeit sog. Deep-Links'' 
*''Deep-Link-Urteil: „Endlich Rechtssicherheit“''
Kohelet (Buach)

Des **Buach Kohelet** (hebr.: קֹהֶלֶת, *Qohelet*, gr.: *Ἐκκλησιαστής*, *Ekklesiastes*) is a Buach vom jüdischn Tanach und vom Oitn Testament in da christlichn Bibel. Des Buach is etwa in da Mittn vom 3. Jahrhundat v. Kr. gschriem worn, und do is aa scho a Einfluss vo da griachischn Bildung und Lebnsweise zu erkenna.

## Beleg
Buach der Weisheit

Des **Buach der Weisheit** oda **Weisheit Salomos** (gr. Σοφία Σαλωμῶνος, *Sophia Salomonos*) is a Buach im Oitn Testament in da Bibel. Des Buach is wahrscheinlich vo am Judn gschriem worn, der in Alexandria in der Diaspora glebt hot. De Zeit vo der Abfassung wird zwischn 80 und 30 v. Kr. gschätzt, und somit is des Buach der Weisheit des jüngste Buach im Oitn Testament.

## Beleg
Jesus Sirach (Buach)

Des **Buach Jesus Sirach** is a Buach im Oitn Testament in da Bibel. Des Buach is wahrscheinlich um 180 v. Kr. in Jerusalem gschriem worn und beinhaltet a Sammlung vo Lebns- und Vahoitnsregln, wobei a griachischa Einfluss zu erkenna is.

## Beleg
Boda

A **Boda** (oda: **Friser**; a da Schweiz und a da Deutschschweiz **Coiffeur**, **Coiffeuse**) is a Fachmo fia d Pflege vo de Hoa am Kopf und fia as Gstoitn vo da Frisua. Da Beruf hod se in Deitschland ausm middloidalichn Beruf vom Barbier entwickld. Es gibt oba an undaschied zwischn dem modeana Boda und dem oidn Bodahandwerk.

## Bezeichnungan

In Deitschland is d offizielle Bezeichnung vo dem Beruf Friseur und kimmd ausm Franzesischn wos oba seiba nimma heagnumma wiad. In Bayern sogt ma a obara Boda. A weibliche Foam vo dera Berufsbezeichnung gibts wia bei de mehran Berufe fias boarische ned wiagle, ma sogt eimfach Friser oda Boda zu ana Friseurin.

## Aufgom

Da modeane Boda Oabat in seim Salon oda ea bsuacht d Kundschaft dahoamd. Se deand d Kundschaft fia d Gstoitung vo eanana Frisua beratn und Vakaufand Hoapflegeprodukte. Aussadem deands nu:

* Woschn
* Schnei
* Fehna
* Fam (Hoa, Wimban, Aungbraun)
* Strähnen (American Colors, Folien-, Hauben-, Kamm- und Handschuhsträhnen, Painting)
* Töna
* Eileng (Wossaweinwickla)
* Dauawein
* Volumenwein (unda andam a Headlines, auswochboa)
* Hoakua
* Galafrisuan
* Hochsteckfrisuan
* Hoavalängarungen oda Hoavadichtungen
* Rasur
* Typberatung
* Aungbraun zupfa
* Wimban-Coloration und Wiman-Waving

Bis a d Mitt vom 20. Joahundat hamd d Boda oba a nu andane Aufgom, wia as Zentreissn und andane sochan wo Heidzdog da Dokta duad, gmocht.

## Öffnungszeitn

Da Mondog ist traditionej da Ruhedog vo de Boda und oiwei nu recht vabreid. A Haufa Boda hamd am Samsda offad und wengam Mondog wo zua is dann zwoa zamhängade freide Dog. Heidzdog gibts oba a oi Boda de oi sechs Weakdog offad hamd, obara oi de wos ganz andane Öffnungszeitn hamd.

## Schutzpatron

D Schutzpatronin vo de Boda is d Heilige und Jüngerin vom Jesus, d Maria Magdalena. Andane Schutzpatrona hand obara d Heilign Cosmas und Damian, wega eanam Arztberuf und da historischn Vabundnheit davo zum Bodahandwerk.

## Sunstigs

Jeds Jea am Meaz findn d Top Hair International Trend & Fashion Days (Messe Düsseldorf - grod fia Fachbsuacha) statt und geidn ois europäische Leitmess fia de Braschn.

## Im Netz

* Berufsbild Friseur/Friseurin

## Beleg
Saggsn-Anhalt

**Saggsn-Anhalt** (dt.: **Sachsen-Anhalt**) is a Land in Deitschland. D Landeshaptstod is Magdebuag. Ogrenznde Lända san: Niedersachsen, Brandnbuag, Saggsn und Thüringen.

## Geografie

Im Noadn wead Saggsn-Anhalt vo om Flochland brägd. In da dinn bsiedldn Oidmark bfindn se oide Hansestadt wia Soizwedl, Gardelegen, Stendal und Tangermünde. An Iwagong vo de Oidmark za de Region Elbe-Börde-Hoad mid da fruchtboan, woidoarma Magdebuaga Börde buidn de Colbitz-Letzlinga Hoad und da Drömling. In da Magdebuaga Börde lieng de Städt: Haldenslem, Oscherslem (Bode), Wanzlem-Börde, Schönebeck (Elbe), Ascherslem sowia Magdebuag, vo dem de Region iahn Nam obleitd.

## Literatua

* Stefanie Härtel, Michael Schwibbe, Hagen Königseder, Andreas Stephainski: Sachsen-Anhalt - Land im Aufbruch. Saale Verlagsgesellschaft, Halle 2006, Pgs: 116, ISBN 3-00-019787-7, 978-3-00-019787-1
* Everhard Holtmann (Hrsg.): Landespolitik in Sachsen-Anhalt. Ein Handbuch. Mitteldeutscher Verlag, Halle 2006, ISBN 978-3-89812-398-3
* Regionalbibliographie Sachsen-Anhalt

## Im Netz

* Landesportal Sachsen-Anhalt
* Offizielles Wirtschaftsportal des Landes Sachsen-Anhalt
* 
* 

## Beleg
Saarland

As **Saarland** is a Land im Siadwestn vo Deitschland. Im Noadn davo ligt as Land Rheinland-Pfoiz und am Sin as Franzesiche Département Moselle a da Region Lothringen und am Westn is Luxnbuag.

Zam mid Lothringen, am Groußherzogtum Luxemburg, am deitschn Land Rheinland-Pfalz und da belgischn Region Wallonien beid as Saarland d Groußregion Saar-Lor-Lux.

## Im Netz

* Saarland, offizielle Seite
* SaarWiki: die saarländische Enzyklopädie
* Saarländische Biografien 
* Landtag des Saarlandes
* Tourismus-Zentrale Saarland
* Karten und Bilder zum Saarland
* 
* saar-nostalgie.de – Erinnerungen as teilautonome Saarland vo 1945 bis 1959 mid an Hauf Fotos, Dokumente usw.

## Beleg
Ludwig von Mussinan

Da **Ludwig Mussinan**, seit 1870 **Ritter von Mussinan** (* 5. Feba 1826 z Bong, Bayern; † 24. Mai 1908) wara Generalleutnant bei da Boarischn Armee und Ehrenbiaga vo seina Gebuatsstod.

## Lem

Mid 19 Jea is da Ludwig Mussinan Anno 1845 ois Freiwilliga as *1. Königlich Bayerische Feldartillerie-Regiment "Prinzregent Luitpold"* z Minga eidren. Fia sei tapfas Vahoitn a da Schlacht vo Sedan am 1. September Anno 1870 am Deitsch-Französischn Griag isa mim *Militär-Max-Joseph-Ordn* auzeichned woan, mid dem dann a d Nobilitierung vabundn woa und hod duach des den ned vaerblichn Titl "Ritter von" griagt.

Wiara da Oberst und Kommandeur vom *4. Feldartillerie-Regiment "König"* z Augschbuag (1874 bis 1882) wa, hod eam sei Stabsdrombeda, da Carl Karl an "Mussinan-Marsch" gwidmet. Des is dann a am Karl sei bekannteste Marschkomposition won und is unda andam a da Kommandomarsch vom z Bong a da *Graf-Aswin-Kasern* stationiadn Sanitätskommando IV. Vo Anno 1882 bis 1889 woa da Ludwig von Mussinan a da Kommandeur vo da *1. Königlich Bayerischen Feldartillerie-Brigade*; as Kommando wa z Minga.

## Beleg


## Literatua
* Militär-Handbuch des Königreiches Bayern, Bd.: 1864. Im Verlage des Haupt-Conservatoriums der Armee, Minga; Bayerische Staatsbibliothek (Als PDF vom Münchner Digitalisierungszentrum)
Schlacht von Sedan

D **Schlacht vo Sedan** hod am 1. September Anno 1870 stattgfundn und wa d Entscheidungsschlacht vom Deitsch-Französischn Griag, weis an Ausgang duach den Sieg vo de Breissn und eanane Vabindtn entschien hod. D Französischn Truppn hamd kabiduliad und eana Kaiser da Napoleon III. is gfanga gnumma won.

## D Strateigsche Log im August 1870
A de easchtn Wochan vom Deitsch-Französischen Griag hamds de drei deitschn Armeen gschafft, dass d französischn Truppn a de Schlachtn vo Spichern, Weißenburg und Wörth oazein zschlong ham und weid noch Frankreich eidrunga hand. D Dritte Armee vom Kronprinzn hods dawei gschafft as vastärkteI. Korps undam Marschall Mac-Mahon aum Elsass zum vadreim und zum weidan Rückzug vo Wörth iba Nancy bis Châlons-en-Champagne zum zwinga. Ab da Mittn vom August hand dann da Kampf genga d Hauptgruppn vo da Französischn Rheinarmee und da Eischliaßung vo Metz im Blickpunkt gstandn, de wos dann mid de Schlachtn vo Mars-la-Tour und Gravelotte glunga hand.
Ohne dera Bedrohung duach de iba 180.000 Leid stoake Armee hod se dann de deutsche Kriegsleitung undam Moltke dann aufn Kampf mid da Châlon-Armee konzendrian kinna. De wo aus am Rest vom I. Korps, vom V. Korps, Teile vom VII. Korps und aus im Lager von Châlon zammzongne Einheiten (XII. Korps).

## Quellen
;Historische Textquein
* Friedrich Engels: Über den Krieg, Transkription vo am Text aus da *The Pall Mall Gazette* Nr. 1733 vom 2. September Anno 1870 und foingde Dog
* Amtspresse Preußen vom 7. September 1870
* Amtspresse Preußen vom 6. September 1871 als Jahresrückblick

;Neie Historikertexte
* Geoffrey Wawro: *The Franco-Prussian War: The German Conquest of France in 1870–1871.* Cambridge University Press, 2005, ISBN 0-521-61743-X.

## Filme
* Serie Die großen Schlachten: Die Schlacht von Sedan.

## Im Netz

## Beleg
Klageliada

De **Klageliada** san a Buach vom jüdischn Tanach und vom Oitn Testament in da christlichn Bibel. Traditionell is da Prophet Jeremia ois Verfassa gseng worn. Des Buach is a Sammlung vo fünf Klageliadan, de noch dem Untagong vo Juda und da Zastörung vom Templ in Jerusalem (586 v. Kr.) entstondn san.

## Beleg
Boong

**Boong** (amtle: **Bogen**) is a Stod im nidaboarischen Landkroas Straubing-Boong. Bis 1972 woa Boong Kroasstod van Landkroas Boong.

## Geographie

Boong ligt in da Region Doana-Woid on da Doana, am Bongboch und untahoib vom Boarischn Woid.

Es gibt foigende Gemarkunga: Boong, Bongberg, Deganboch, Obaalteich, Pfelling, Furth.

### Eihwohnaentwicklung

Afm Gebiet vo da Gmoa san 1970 8623, 1987 8199, 2000 10.157, 2014 9781, 2015 9771 und im Joar 2017 10.044 Eihwohna zehjd worn.

## Politik

Burgamoasta is de Probst Andrea (CSU). 2021 is'a Nochfoiga vom Schedlbauer Franz (CSU) und 2008 widagwejt worn.
Vo de 24 Stadträd gehearn 11 da CSU und 5 da FDP/Freie Wähler o. De SPD stejt 3 Räd wia ra de Bürgerinitiative Bogen (BI). De Freie Christliche Wählergruppe (FCW) hot 2 Vertreta im Stodrod.

De Steiainama vo da Gmoa hom im Joor 1999 umgrechnet 4.785.000 € bedrong. Davo warn de Gewerbesteiaeinnama (netto) umgrechnet 1.370.000 €.

### Städtepartnerschaften

* Arco - Trentino-Sidtiroul - 3. September 1983
* Arthez-de-Béarn (fr) - Aquitanien - 4. August 1982
* Schotten - Hessn - 3. Juni 2001
* Wilhering - Obaöstareich - 22. Oktober 2002
* Sortawala - Republik Karelien - 2. Juni 2009

## Im Netz

* 
* Hoamseitn vo da Stod
* 

## Beleg
Joël (Buach)

Des **Buach Joël** is a Buach vom jüdischn Tanach und vom Oitn Testament in da christlichn Bibel und ghert zum Zwöifprophetnbuach. Bsondas bedeitsam für de christliche Theologie is de Vakündigung vo da Ausgiaßung vom Geist Gottes.

## Beleg
Obadja (Buach)

Des **Buach Obadja** is a Buach vom jüdischn Tanach und vom Oitn Testament in da christlichn Bibel. Des Buach besteht aus oam oanzign Kapitl mit nur 21 Versn und is damit da kirzeste Text im Zwöifprophetnbuach. Des Hauptthema vom Buach is des Gericht üba Edom.

## Beleg
Jona (Buach)

Des **Buach Jona** is a Buach vom jüdischn Tanach und vom Oitn Testament is da christlichn Bibel. Obwoih es zum Zwöifprophetnbuach ghert, is es eingtlich koa prophetische Schrift, sondan a Erzählung üba an Prophetn.

## Beleg
Habakuk (Buach)

Des **Buach Habakuk** is a Buach vom jüdischn Tanach und vom Oitn Testament in da christlichn Bibel und ghert zum Zwöifprophetnbuach. Wohrscheinlich is des Buach im Zeitraum zwischn den 5. und 6. Jahrhundatn v. Kr. gschriem worn. Vom Prophetn Habakuk selba is oba sunst nix bekannt.

## Beleg
Daniel (Buach)

Des **Buach Daniel** is a Buach vom jüdischn Tanach und vom Oitn Testament in da christlichn Bibel. Des Buach hat a lange Entstehungsgschicht, und besteht aus hebräischn, aramäischn und griachischn Teiln. De griachischn Teile warn eingtlich eingnständige Texte, de eascht späta ins Buach eigfügt worn san.

## Beleg
Şalom

**Şalom** (hebräisch: , *Friedn*) is a tiakisch- und (davon a Seite) ladinosprochige jidische Wochenzeidung, de wos in Istanbul eascheint und si voa oim an  Tiakische Judn richt. De Zeidung is vom tiakisch-jüdischn Journalistn Avram Leyon in 1947 grindt wuan und is laizistisch ausgrichtet. De Easchtausgob is am 29. Oktoba 1947 easchienan. 5.000 Exemplaa wean deazeid pro Wocha vakafft. Da Yakup Barokas is da Chefredakteir.

## Im Netz
* Hoamseitn vo da Zeidung Şalom (Tiakisch)
* Hoamseitn vo da Zeidung Şalom (Ladino)
Zefanja (Buach)

Des **Buach Zefanja** is a Buach vom jüdischn Tanach und vom Oitn Testament in da christlichn Bibel und ghert zum Zwöifprophetnbuach. Da Prophet Zefanja soll in da Zeit vom Kenig Joschija vo Juda (641-609 v. Kr.) gwirkt ham.

## Beleg
Haggai (Buach)

Des **Buach Haggai** is a Buach vom jüdischn Tanach und vom Oitn Testament in da christlichn Bibel und ghert zum Zwöifprophetnbuach. Des Hauptthema vom Buach is da Wiederafbau vom Templ in Jerusalem noch'm Rückkehr aus'm babylonischn Exil.

## Beleg
Zwöifprophetnbuach

Des **Zwöifprophetnbuach** is a Teil vom jüdischn Tanach und vom Oitn Testament in da christlichn Bibel. Dabei handlt es si um a Sammlung vo zwöif kloanare Schriftn, weshoib de manchmoi aa ois de **kloana Prophetn** bezeichnet wern.

## Inhoit

Des Zwöifprophetnbuach besteht aus de foigendn Biacha:

* Hosea
* Joël
* Amos
* Obadja
* Jona
* Micha
* Nahum
* Habakuk
* Zefanja
* Haggai
* Sacharja
* Maleachi

## Beleg
Evangelium noch Markus

Des **Evangelium noch Markus** oda **Markusevangelium** is oans vo de vier kanonisiatn Evangelien im Neia Testament in da christlichn Bibel.

## Entstehung

Des Markusevangelium is um 70 n. Chr. entstondn und is damit des ejteste Evangelium. Es is af Griachisch gschriem worn, wohrscheinlich für hauptsächlich heidnchristliche Lesa gedacht.

## Beleg
Evangelium noch Lukas

Des **Evangelium noch Lukas** oda **Lukasevangelium** is oans vo de vier kanonisiatn Evangelien im Neia Testament in da christlichn Bibel. Da Verfassa, da traditionell ois a Begleita vo Paulus gseng worn is, hot aa de Apostlgschicht gschriem. Des Lukasevangelium is wohl im Zeitraum zwischn 80 und 90 n. Kr. entstondn.

## Beleg
Evangelium noch Johannes

As **Evangelium noch Johannes** oda **Johannesevangelium** is oans vo de vier kanonisiatn Evangelien im Neia Testament in da christlichn Bibel. Noch da oitkirchlichn Tradition is da Vafossa vom Evangelium da Apostl Johannes, oba wiakle is des Evangelium eascht am End vom 1. Joarhundat fertigschriem worn. Es untascheidt si stoark vo de drei andan Evangelien und präsentiat z. T. aa ganz oagne Motive.

## Beleg
Apostlgschicht

De **Apostlgschicht** is a Buach vom Neia Testament in da Bibel. Da Verfassa vo da Apostlgschicht is daseibe, da aa des Lukasevangelium gschriem hot. In da Gschicht wird zoagt, wia si des Evangelium vo Jerusalem ausbreit und im letztn Kapitl noch Rom kimmt.

## Beleg
Briaf an de Rema

Da **Briaf an de Rema** oda **Remabriaf** is a Teil vom Neia Testament in da Bibel. Da Briaf is vo Paulus gschriem worn und is an de Christn in Rom adressiat. Im Gengsotz zu den meistn Gmeindn, de Paulus oschreibt, is de remische Gmeinde net vo eahm seiba gründt worn, weshoib a sei Theologie praktisch ois Seibstvorstellung bsondas genau darlegt.

## Beleg
Zimfti

**Zimfti** hod uaspringle bezoachnet, wos zua Zumft gheat hod. Nacha is de Bedeitung "professionej" dazua keman im Untaschied zum "vapfuscht".

Heit is "zimfti" im Boarischn a Steigarungswort. Beispuisweis nennt ma a bsundas gmiatliche Stimmung, wen ma ban Wiatn huckt "zimfti". Oba aa a poar boarische Quadratwatschn kina "zimfti" sei.

## Im Netz
Evangelium noch Matthäus

Des **Evangelium noch Matthäus** oda **Matthäusevangelium** is oans vo de vier kanonisiatn Evangelien im Neia Testament in da christlichn Bibel. Noch oita Kirchntradition soll Matthäus a Evangelium af Hebräisch gschriem ham, oba des is net nochgwiesn; de erhoitenen Texte san ausschliaßlich af Griachisch.

## Entstehung

Des Matthäusevangelium is um des Jahr 80 n. Chr. gschriem worn und hot u. a. des Markusevangelium ois Vorlage benutzt.

## Beleg
Samsung Galaxy S I9000

Des **Samsung Galaxy S** (Modellnama: GT-I9000) is a Smartphone vo Samsung mid dem Betriabssystem Android. Es is da Nochfoiga vom Samsung Galaxy I7500 und da Voagänga vom Samsung Galaxy S II und is im Juni 2010 voagstejt worn. Domois wor dees Handy vor oim wega seim (fiar de domoligen Verhejtniss) groussn Display recht beliabt.

## Technik

Dees Samsung Galaxy S verfiagt iba an (fiar de heitign Verhejtniss langsama) Singlecore-Prozessor, der mid 1&nbsp;GHz getaktet is. Assadem hods a bsondare Displaytechnik, Super-AMOLED (engl. **a**nti **m**atrix **o**rganic **l**ight **e**midding **d**iode = boar. *anti matrix organische, leicht ausschaugade Diodn*) gnennt, de wo easchtmois Ofang 2010 in mehran Smartphones vo Samsung eibaut worn san. A Super-AMOLED-Display bsteht aus (wia da Nama obn schon sogt) aus organischen hoibloatendn Materialien, de wo sejba leichten, oiso koa Hintagrungbeleichtung braucha (andas ois de LCD-Displays).

Die Super-AMOLED-Displays hom einige Vorteile gegeniba LCD- oda LED-Displays:
* Geringara Stromvabrauch
* Mehr Foarbraam
* Vui bessera Schwoarzwert
* Bessare Blikwinelstabilitet
Olladings homs aa a poor Nochtei:
* Weiß wead af Super-AMOLED-Displays a weng vafejscht
* Verlian mid da Zeid (2 Joar) eanane Leichtkroft
* Teira in da Produktion

Zua weidan Technik vom Samsung Galaxy S geat ie 5-Megapixel-Kamera mit Autofokus, olladings ohne LED-Flash. De  Videoafflesung is 1280×720 Pixel (HD Ready). Aussadem hod des Gerät 8 GB interna Speicha, 512 MB Haptspeicha und losst si mid anna Micro-SDHC-Kor'n affristen. Zu den Funkstandards ghean GSM, EDGE, UMTS, HSDPA, HSUPA, WLAN und Bluetooth.

## Versiona

### Samsung Galaxy S Plus

Des Samsung Galaxy S Plus, wo im 3. Quartal 2011 aussakeman is, is a verbessade Version vom Galaxy S. De Vabessarunga san:
* Schnejara Prozessor (1×1,4&nbsp;GHz stott 1×1&nbsp;GHz)
* Schnejares HSDPA (14,0 Mbit/s stott 7,2 Mbit/s)
* Längare Akkulaufzeit
* Mid Android 2.3.3 ausgliefad

### Samsung Galaxy S Advance

Des Samsung Galaxy S Advance (Modellnama: GT-I9070P) is a verbessade Version vom Galaxy S Plus, des wo im Feba 2012 aussakeman is. De Vabessarunga san:
* Fotoleichtn
* Schnejara Prozessor (2×1,2&nbsp;GHz Dualcore stod 1×1,4&nbsp;GHz Singlecore)
* Optional gibts NFC

## Erfoige

Midm Galaxy S hod Samsung mearane Erfoige gfeiad:
* Jenna 2011 Stiftung Warentest hod dees Galaxy S im Vergleich mit 16 andan Smartphones ois „guad“ beweatet (2,0)
* Zua sejben Zeit (Jenna 2011) is bekannt worn, dass dees Galaxy S scho iba 10 Milliona Moi verkafft worn is
* Bei der *European Imaging and Sound Association* (2010-2011) is dees Galaxy S ois bestes eiropäisches Smartphone auszoachnet worn

## Im Netz

* Testbericht bei chip.de
Google Play

Da **Play Store** vo Google ies a App Store fiar Android mit bereits uma 600.000 Apps (Stond: Juli 2012). A App (steht fiar Application, dees ies englisch und hoast Anwendung) ies a Mini-Progromm, dees meistens net so umfongreich ies wie Progromme fiar den Rechna. Unta den Apps giebt es a Spui, die ober ebenfois vo der Komplexität und vom Umfong net miet Spuin af dem Rechna oder af Konsoin (wie z. B. die Wii oder die PS3) mithoiten  keno.

Es wurden biesher scho über 645.000 Apps in den Play Store hochg'loden, dees son etwos mehr ois die Anzoi der Onwendungen, die es im Play Store gibt. Dees liegt doron, doss immo wiedo Apps aus'm Play Store g'lescht werden, da Google net kontroliert, wejche Apps in den Play Store gelongen. Von den 600.000 Apps im Play Store san etwa 65 Prozent, oiso uma 270000 Apps kostenlos. Etwo 15 Prozent der Apps (uma 60000 Apps) son Spiele.

## Oiternativen zum Android Market
Es giebt Gründ, worum monch a jemond net beim Google Play Store konn/wui (z. B. weil mon beim Play Store bloß über Kreditkort'n zoin ko). Deshoib giebts einige Oiternativen zum Google Play Store. Hier san ein poar Stores, bei dener mon net miet Kreditkort'n zoin mus:
* Es giebt den Getjar Market miet uma 16.600 Apps. Der Haptvorteil am Getjar Market ies, dos do sehr vuie Apps grotis son.
* SlideMe ies a on eig'ner Appstore, der ung'fähr 2000 Apps enthejt. Um Apps dort herunterzuloden, muss mon siech zeascht eine App herunterloden mit dem Nam SAM (Slideme Application Manager).
* Der AppBrain Appstore ies a on eig'ner Appstore miet seinen eig'nen Apps. Ollerdiengs bietet er nur Apps on. Zusätzlich zur Website giebt es auch eine App fia den Store Namns AppBrain App Market. 
* Der Androidpit Store ies a Appstore, der ondern Onbietern den Store fiar ihre Geräte miet Android on (u. a. 1&1, Pearl etc.). Zusätzlich dozu hot der 
Androidpit Store a no oi eig'ne App nomens App Center.
Die Oiternativen fiar den Google Play Store verfiagen net über so vui Apps wie der Play Store seibst.

## Im Netz
* Hoamseitn vom Play Store
Au (Minga)

De **Au** is a Stodtei in da sidestlichn Au vo Minga und gheart zum Stodbezirk Au-Haidhausn.

## Erdkunde

De Au gäht rechts vo da Isar vo da Ludwigsbruckn im Noadn bis zua Wittelsbacherbruckn im Sidn. Untahoib vo da Hangkantn vom Isarhochufa ligd de Untare Au und owahoib de Oware Au.

Im Nordn stesst de Au on den Stodteil Haidhausn wobei de nerdliche Grenz de Rosenheimer-, Hoch-, Rabl- und Balanstrass is. Im Ostn san de Bongleis de Grenz z'Owagiasing und im Sidn trennt de Humboldtstraß de Au vo Untagiasing.

## Gschicht

De ejtaste schriftliche Urkund vo da Au is vom 12. Dezemba 1340 wos ois *Awe ze Gyesingen* eitrong worn is.
*Awe* bedeit *Lånd åm Wossa*. Scho vor da Säkularisation im Joo 1806 hom in da Au 6000 Leit glebt und es hot fimf Kirchn gem. Bis zum End vom nainzentn Joohundat hot se de Eiwohnazoi na mehra wia vadreifocht.
 1808 is de Au ois *Vorstod Au* zur Stodt erhom worn. Åb 1818 is zam mid Untagiasing (domois war domid de Siedlung am Nockaberg gmoand) a Gmoa worn. Am 1. Oktober 1854 is de Au nacha in de Stod Minga eigmoandet worn. Im Zwoatn Wejtkriag is des Viartl durch Luftangriff weitgehend zammabombd und zasteart worn. Desweng gibts då heit hauptsächle naiare Haisa aus da Nochkriagszeit.

## Vaschiedns

* Dreimoi im Joor findt am Mariahuifplotz de Auer Duit stott.
* Georg „Katsche“ Schwarzenbeck, Fuaßboi-Wejtmoasta 1974, hot iwa zwanzk Joor bis 2008 a Schreibwarngschäft in da (*Ohlmüllerstraße 9*) betrim.
* In Au is a as Sudetndeitsche Haus des wos da Sitz vo vaschiedane sudetendeitscha Institutionen is.

## Literatur
*
*
*
* Alexander Langheiter (Text), Johann Bentele, Linda Märkl (Fotos): *Münchens Auer Dult.* MünchenVerlag, München 2010, ISBN 978-3-937090-46-7.

## Im Netz

* Offizielle Seitn vom Stodteil auf www.muenchen.de
* Seitn vom Theater in der Au

## Beleg
1. Briaf an de Korintha

Des **1. Briaf an de Korintha** oda **1. Korinthabriaf** is a Teil vom Neia Testament in da Bibel. Da Briaf is vo Paulus zwischn 53 und 55 n. Kr. in Ephesos gschriem worn und an de christliche Gmeinde in Korinth adressiat, de a seiba gründt hot.

## Beleg
Briaf an de Galata

Da **Briaf an de Galata** oda **Galatabriaf** is a Teil vom Neia Testament in da Bibel. Diesa Briaf is vo Paulus zwischn 53 und 55 n. Chr. gschriem worn und is an de christlichn Gmeindn im galatischn Land adressiat. Da Anlass dafür is da Aftritt vo Irrlehran gwesn, de si seibst scheinbar ois Judnchristn vastondn ham. Paulus wollt mit'm Briaf vahindan, dass de galatischn Gmeindn vo dene beeinflusst wern.

## Beleg
Münchener Ratsch-Kathl

De **Münchener Ratsch-Kathl** war 1889 bis 1921 a mingara Wochnzeitung, de se sejm ois 
„Unterhaltungsblatt für gemüthlichen Verkehr“ bschrim hot.
Ratschkathl war damois scho a oigmoana Begriff fia ra gschwatzigs Weibsbuid, oiso fia ra Weibaleit wos gern ratscht. 
In da Erschtausgåb vom 11.&nbsp;Mai&nbsp;1889 hot se de Zeidung in a Sejbstvorstellung mid am Ratschkattl vaglicha.

De erschte Ausgåb hot 10 Pfenning kost und is vom D. Mämert am Platzl&nbsp;5 rausgem und in da *Westermühlstraß&nbsp;4* valegt worn.
 Åb da drittn Ausgab hod de Zeidung nur no a Fimfal kost. 
Scho am Ofang vo 1890 war a Auflågzoi vo 5000 Stick dareicht. 
Urspringli hots de nur am Samsdog z'kaffa gem, awa weis recht guad okemma is, hods as boid aa am Midwoch gem.
1907 is' um an Münchner Stadtanzeiger erweitat worn. Da Stodonzeiga is 1950 im Süddeitschn Verlåg und 1997 in de täglichn Stodviartelseitn vo da Süddeitschn Zeitung aufganga. Letztmalig hots de *Ratsch-Kathl* 1921 gem wos na eigstejt worn is.

Inhoitle hot se de Zeidung schwerpunktmassig mid erdliche Neiigkeitn, Gschichtal, Fortsetzungsromane, Rätsl, Witze und Insaraten beschäftigt. 
Einige Exemplare san heit in da Bayerischen Staatsbibliothek.

## Im Netz
* Eitrag zum Münchener Ratsch-Kathl im Münchner DigitalisierungsZentrum

## Beleg
2. Briaf an de Korintha

Da **2. Briaf an de Korintha** oda **2. Korinthabriaf** is a Teil vom Neia Testament in da Bibel. In diesm Briaf is zu erkenna, dass des Vahöitnis zwischn Paulus und seina christlichn Gmeinde in Korinth teilweis problematisch worn is, nochdem dort Leit aftretn san, de sei Autorität in Frage gstellt ham.

## Beleg
Briaf an de Kolossa

Da **Briaf an de Kolossa** oda **Kolossabriaf** is a Teil vom Neia Testament in da Bibel, da an de christliche Gmeinde in Kolossä adressiat is. Ois Vafassa wird Paulus gnennt, oba in da heitign Forschung wird vuifach de Meinung vatretn, dass a net da eingtlicha Vafassa gwesn is. Da Anlass fia'n Briaf is anscheinend a Irrlehre gwesn, de in de Gmeinde eidrunga is und de Leit vom apostolischn Glaubn weggführt hot.

## Beleg
1. Briaf an de Thessalonicha

Da **1. Briaf an de Thessalonicha** oda **1. Thessalonichabriaf** is a Teil vom Neia Testament in da Bibel. Da Briaf is vo Paulus gschriem worn und is an de christliche Gmeinde in Thessalonich, de Paulus um 50 n. Kr. gründt hot, adressiat. Außadem is diesa Briaf de ejteste Schrift vo Paulus, de bis heit erholtn is.

## Beleg
Amitabha-Buddhismus

Da **Amitabha-Buddhismus**, aa **Amidismus** (de jap. Bezeichnung fia 'Amitabha' is 'Amida') oda da **Buddhismus vom reinen Land** is a Zweig vom Mahāyāna Buddhismus, wo in Ostasien sea populea is. Dees is de oanzige Richtung im Buddhismus, wo da Glaubm und de Liab zan Buddha (Amitabha bzw. Amida) und de Wiedagebuat im *Reinen Land* (sanskr. *Sukhavati* ; jap. *Jōdo*) de Haptroin spuin. Deshoib sogt ma za dera Richtung aa **Reins-Land-Buddhismus**.

De Konzepte und Praktikn vom Amitabha-Buddhismus san sowoi a festa Bstandtei vo da Kosmologie und vo da Tradition vom Mahāyāna-Buddhismus ois wia ra aa a oagnstendige Richtung. Dees ko ma an de japanischn Amida-Buddhismus-Schuin Jōdo Shū und Jōdo Shinshū segn.

## Beleg


## Literatua
* Daisetz Teitaro Suzuki: *Amida. Der Buddha der Liebe*, O.W. Barth, Minga 1985, ISBN 3-502-62592-1
* Christian Steineck: *Quellentexte des japanischen Amida-Buddhismus*, Harrassowitz, 1996, ISBN 3-447-03823-3
* Volker Zotz: *Der Buddha im Reinen Land. Shin-Buddhismus in Japan.* Minga  1991, ISBN 3-424-01120-7

## Im Netz
* Bernhard Scheid: Amidismus - Der Buddhismus des Reinen Landes
2. Briaf an de Thessalonicha

Da **2. Briaf an de Thessalonicha** oda **2. Thessalonichabriaf** is a Teil vom Neia Testament in da Bibel. Des Hauptthema vom Briaf is de Zruckweisung vo unmittlbarn Endzeiterwartungen, de durch Irrlehran in de christliche Gmeinde in Thessalonich kumma san.

## Beleg
1. Briaf an Timotheus

Da **1. Briaf an Timotheus** oda **1. Timotheusbriaf** is a Teil vom Neia Testament in da Bibel. Noch da Angabe im Briaf handlt es si um a Schreim vo Paulus an Timotheus, oba de heitige Forschung geht eher davo aus, dass Paulus net wiakli da Vafassa is. Da Briaf behandlt untaschiedliche Themen und redt u. a. aa scho üba de kirchlichn Ämta in da christlichn Gmeinde.

## Beleg
Briaf an de Philippa

Da **Briaf an de Philippa** oda **Philippabriaf** is a Teil vom Neia Testament in da Bibel. Da Briaf is wohrscheilinch um 55. n. Chr. vo Paulus in a Gfängnis in Ephesos gschriem worn und is an de christliche Gmeinde in Philippi, de easchte christliche Gmeinde in Europa, adressiat. Früha hot ma glaubt, da Briaf kannt aa in Rom gschriem worn sei, oba diese Meinung wird heit kaum no vatretn. Da bekannteste Teil vom Philippabriaf is des sog. Christusliad im zwoatn Kapitl.

## Beleg
Briaf an de Ephesa

Da **Briaf an de Ephesa** oda **Ephesabriaf** is a Teil vom Neia Testament in da Bibel. Da Vafassaschaft vo Paulus is net gsichat. Da Text vom Briaf erinnat mehra an a Predigt, und es is aa koa unmittlbara Anlass für de Abfassung erkennbar. Des Hauptthema vom Briaf is de christliche Kirch, de vo Gott ois Volk zammgruafa worn is.

## Beleg
Gach

**Gach** hoasst sovui wia *abrupt* oda *pletzlich*. Im Zammahang kons owa a nu steil, heftig oda scharf bedeitn. A Leidn, de wo a rechte Neigung hod is gach. A Wind kon gach geh. A enge Kurvn is gach. Wen ebs unawoated dahea kimmt, nacha is s gach, oda wen ebs recht gschwind is. A gacha Bsuach, a gache Priafung, a gachs Mundwerk, gach hoam geh, gach auffi geh, gach aufsteh etc.

## Schau aa
* Zizerlweis
Briaf an Philemon

Da **Briaf an Philemon** oda **Philemonbriaf** is a Teil vom Neia Testament in da Bibel. Da Briaf is vo Paulus gschriem worn, offnsichtlich aus am persönlichn Anlass. Demnoch is da Sklave Onesimus vo seim Herrn Philemon, am Christn, davogrennt und af da Flucht zu Paulus kumma, da grod im Gfängnis gwesn is. Dort hot'n da Paulus für'n christlichn Glaubn gwunna. Mit'm Briaf wollt Paulus an Philemon dazua bringa, an Onesimus jetzat ois christlichn Bruada afznehma.

## Beleg
Briaf an Titus

Da **Briaf an Titus** oda **Titusbriaf** is a Teil vom Neia Testament in da Bibel. Noch da Angabe im Briaf is a vo Paulus gschriem worn und an Titus adressiat. Heit wird oba meistns davo ausganga, dass Paulus net wiakli da Vafassa is. Da Briaf is recht amtlich ghoitn und redt hauptsächlich vo den Aufgabm vo am Gmeindevorsteha.

## Beleg
Briaf vom Jakobus

Da **Briaf vom Jakobus** oda **Jakobusbriaf** is a Teil vom Neia Testament in da Bibel. Noch da Angabe im Text is da Vafassa a gwissa Jakobus, da traditionell mit'm Herrnbruada Jakobus in Vabindung bracht wird. Ois Adressatn wern „de zwöif Stämme, de in da Zerstreiung lebn“ gnannt. Wer damit gmoant is, woaß ma net genau.

## Beleg
1. Briaf vom Petrus

Da **1. Briaf vom Petrus** oda **1. Petrusbriaf** is a Teil vom Neia Testament in da Bibel. Noch da Angabe im Briaf is Petrus da Vafassa, oba des wird heit vuifach ozweiflt. De Adressatn san christliche Gmeindn im Nordn und Westn vo Kleinasien, de meistn davo Heidnchristn. Im Briaf wird vui üba de Stellung vo de Christn in da Gseischaft und üba eahne Berufung durch de Taufe gsprocha.

## Beleg
2. Briaf vom Petrus

Da **2. Briaf vom Petrus** oda **2. Petrusbriaf** is a Teil vom Neia Testament in da Bibel. Noch da Angabe im Briaf is Petrus da Vafassa, oba heit wird vuifach davo ausganga, dass da Briaf eascht noch seim Tod gschriem worn is. Do wern aa andre Texte vom Neia Testament scho vorausgsetzt. Im Briaf wird hauptsächlich vor Irrlehran gwarnt und da Glaube am Wiedakunft vo Christus vateidigt.

## Beleg
Hans Kloepfer

**Hans Kloepfer** (* 18. August 1867 in z'Eibiswold, † 27. Juni 1944 in Keflach) woar a estreichischa Doukta und Versldichta, den de Leit wegn seine Vers, dei er in weststeirisch gschriebm hot sehr megn hom.

Er is in Eibiswold in de Schul gongan, hot donn in Graz de Matura gmocht. Oftn is a Orzt wurn. Hot de Ordination vom Vota in Eibiswold ibernomman und hot nebnher scho immer gschriebm.
eitlani va seini sochn san druckt worn. 
Leida is a oba in de Dreißgajohr dem Hitler aufgsessn und hot iam mächtig verehrt. er hot ihm sogor a gedichtl gschriebm. Des wiss`n de Leit heit kaum mehr. In Eibiswold gibts heit no a Kloepfermuseum.

## Werke

* *Vom Kainachboden*
* *Aus dem Sulmtale*
* *Steirisches Bilderbuch*
* *Aus alter Zeit*, 
* *Eibiswald*, 7 Lieferungen, 1933-34
* *Aus dem Bilderbuch meines Lebens*
* *Was mir die Heimat gab*
* *Sulmtal und Kainachboden*
* *Gesammelte Gedichte*
* *Steirische Geschichten*
* *Joahrlauf*
* *Bergbauern*
* *Erntedank*
* *Aus der Franzosenzeit*
* *Um den Zigöllerkogl*
* *Dahoam*

## Literatua
* Herbert Blatnik u. Walter Kienreich: *Hans Kloepfer und seine Zeit.* Eibiswald: Lerchhaus 1994. ISBN  3-901463-00-3

## Im Netz

*